**Лена Мајер Ландрут** (германски: *Lena Meyer-Landrut*), позната како **Лена** (родена на 23 мај 1991 во Хановер) — германска пејачка, која ја претставуваше Германија на Евровизија 2010, која се одржа во Осло и победи со песната „Satellite".

Лена настапи со три песни на германскиот избор на песна за Евровизија 2010 Unser Star für Oslo (Нашата ѕвезда за Осло), со што стана првата пејачка која дебитирала со три песни меѓу првите пет на ранг листите во Германија. Песната „Satelite" се најде на првото емсто и беше наградена со златна плоча. Во мај 2010, Лена го издаде својот прв албум, насловен *My Cassette Player*, кој дебитираше на првото место на листата за албуми во Германија.

Животопис
---------

По таткова линија, Лена Мајер-Ландрут е внука на германскиот дипломат Андреас Мајер-Ландрут. Пораснала како единец, живеејќи со својата мајка во родниот Хановер. Татко ѝ го напуштил семејството, кога таа имала само две години. Веќе на петгодишна возраст, започнала да посетува курсеви по танцување. Најпрвин посетувала часови по балет и џез танци, но подоцна и модерни танци како хип-хоп. Освен тоа, таа имала љубов и кон пеењето. Во 2007, заедно со еден школски другар, Лена го формирала музичкото дуо „Stenorette 2080", коешто станало познато со снимањето на текстовите на нивните песни со диктофон. Посветеноста на музиката ја продолжила со пеење на песни од други изведувачи, како оние на Clueso, Адел, Кејт Неш, Ванеса Карлтон и германската поп рок група Wir sind Helden.

За приватниот живот на Лена малку е познато. Таа одговара ретко на прашањата од оваа тема на своите интервјуа.

Во 2009 година, Лена имала епизодна улога во телевизиските емисии: *K11 – Kommissare im Einsatz*, *Helfen Sie mir!* и *Richter Alexander Hold*.

Кариера
-------

### Unser Star für Oslo

И покрај тоа што немала никакво пејачко искуство претходно, Лена одлучила да учествува на емисијата за таленти *Unser Star für Oslo* (Нашата ѕвезда за Осло), којашто беше нов вид на емисија за избор на претставникот на Германија на Евровизија. Емисијата беше организирана од страна на националниот предавател ARD и приватниот телевизиски канал ProSieben, како и од музичкиот продуцент и водител Штефан Раб. Во конкуренција на 4.500 пријавени, таа беше избрана меѓу 20 завршни учесници во емисијата. Кога била запрашана за тоа што ја мотивирало да учествува, таа одговорила:

> „Сакам да се испробам. Сакав да видам како се чувствувам и да слушнам што луѓето со познавање имаат да кажат за тоа. Лично, не можам целосно да си пресудам."
> 
> 

По нејзиното прво излегување на сцената, изведувајќи ја песната „My Same" од британската пејачка Адел, Лена добила многу пофалби од жирито во емисијата и веднаш била проглаен за фаворит. Следната седмица, песната „My Same" се нашла на ранг листитата во Германија на 61. место. Лена обезбедила учество во завршниот натпревар на *Unser Star für Oslo*, главно поради изведбата на помалку познати песни на меѓународно познати изведувачи како The Bird and the Bee, Кејт Неш, Паоло Нутини и Лиза Мичел. Од вкупно осумте препеани песни, дури пет се нашле на ранг листите во Германија, притоа заземајќи го и првото место. Во завршницата на изборот, одржана на 12 мај 2010, Лена пеела три песни, кои биле специјално напишани за изборот: „Bee", „Satellite" и „Love Me". Преку гласање на публиката, песната „Satellite", чијшто текст го напишале Џули Фрост и Џон Гордон, била избрана за нејзин претставник, во случај да победи. Во вотриот круг од гласањето, Лена победила на изборот за претставник на Германија на Евровизија 2010, победувајќи ја Џенифер Браун. Видео спотот за песната „Satellite" бил објавен ноќта кога се одржала и завршницата на изборот, а на германската национална телевизија официјално бил претставен четири дена подоцна.

За време на емисијата, на Лена се гледало како јасен фаворит за победа, што се одразило и на коефициентите на обложувањето на Интернет. Еден ден по победата во емисијата *Unser Star für Oslo*, сите нејзини три песни, кои ги отпеала во завршницата на изборот се нашле на врвот на iTunes Store, со што станала првата пејачка која го постигнала тоа. Во првата седмица по изборот, песната „Satellite" била подигната повеќе од 100.000 пати, со што станала најбрзо продаваниот германски дигитален производ некогаш. Трите песни се нашле меѓу првите 5 песни на германската ранг листа, заземајќи ги првото, третотот и четвртото место, нешто што никој претходно го нема направено, откако ранг листата била составена во 1959 година. Песната „Satellite" ги исполни критериумите за да биде наградена со златна плоча по првата седмица и платинеста по четвртата седмица од нејзиното објавување. Песната останала на првото место на ранг листите во Германија пет последователни седмици. Во Австрија и во Швајцарија, песната се искачи до местото бр. 2 на ранг листите во обете земји.

За време на настапот на *Unser Star für Oslo*, Лена продолжила да оди на училиште. Завршната емисија се одржала еден месец пред нејзините последни испити. Пред испитите, таа го објавила нејзиниот прв албум, насловен *My Cassette Player*, на 7 мај 2010 година. Во продукција на Штефан Раб, албумот ги вклучува песните: „Satellite", „Love Me" и „Bee", како и две препеани песни и осум небјавени. Таа е заслужна како соавтор на текстовите на пет песни. АЛбумот дебнитираше на првото место на ранг листата за албуми во Германија, на третото место на ранг листите за албуми во Австрија и Швајцарија и на петтото место на ранг списокот на европски 100 албуми, објавена од магазинот Billboard.

Како последица на нејзиниот успех во Германија, Лена изјави дека ужива во пеењето како глумица, но објасни дека „не е опседната со создавањето музика цел живот". Таа изјави дека сериозно планира да започне да посетува часови по музика по завршувањето на училиштето, но дека е несигурна во поглед на времето. Таа, истот така изјави дека на неа влијаат пејачките Адел, Кејт Неш и Ванеса Карлтон, но и германскиот пејач Clueso и германската поп рок група Wir sind Helden. Нејзиниот изведувачки стил беше опишан како оној на Лили Ален.

### Настапи на *Unser Star für Oslo*

| Емисија | Песна | Оригинален изведувач |
| --- | --- | --- |
| 1. емисија | *My Same* | Адел |
| 3. емисија | *Diamond Dave* | The Bird and the Bee |
| 4. емисија | *Foundations* | Кејт Неш |
| 5. емисија | *New Shoes* | Паоло Нутини |
| 6. емисија (четвртфинале) | *Mouthwash* | Кејт Неш |
| *Neopolitan Dreams* | Лиза Мичел |
| 7. емисија (полуфинале) | *Mr. Curiosity* | Џејсон Мраз |
| *The Lovecats* | The Cure |
| 8. Ausscheidungsshow (Finale) | *Bee* | *дотогаш необјавена* |
| *Satellite* |
| *Love Me* |
|

Текстот за песната *Love Me* го напишала самата лена, а музиката ја компонирал Штефан Раб Покрај оваа песна, и песните *Bee* и *Satellite* биле избрани во конкуренција на 300 други композиции, а песни со истите наслови исполнила и конкурентката на Лена, Џенифер Браун.

### Победата на Евровизија 2010

Како претставник на една од четирите покровители на Евровизија, Лена имаше обезбедено директно учество во финалната вечер на фестивалот. Германија обезбеди вајлд-карта за време на ждрепката за настап на учесниците во финалето и од 25. изведувачи, германската делегација го одбра да настапи под реден број 22. Лена настапи во скромен црн фустан со четири, исто така облечени во црно, следечки вокали. По завршувањето на гласањето, таа победи со 246 бода, со дури 76 повеќе од гвторопкласираната Турција и 84 повеќе од третопласираната Романија.

Во следната табела е направен список на земји по бројот на бодови кои ѝ ги доделија на Лена со песната „Satellite"

| Земја | Бодови | Приказ на картата на Европа |
| --- | --- | --- |
| Данска, Естонија, Финска, Летонија, Норвешка, Шведска, Швајцарија, Словачка, Шпанија | 12 бода |
| Албанија, Белгија, Литванија, Словенија, Турција | 10 бода |
| Босна и Херцеговина, Ирска, Македонија, Србија | 8 бода |
| Полска | 7 бода |
| Хрватска, Русија | 6 бода |
| Украина | 5 бода |
| Малта, Холандија, Обединето Кралство, Кипар | 4 бода |
| Бугарија, Франција, Исланд, Романија | 3 бода |
| Грција | 2 бода |
| Азербејџан, Португалија | 1 бод |
| Ерменија, Грузија, Израел, Молдавија, Белорусија | 0 бода |

На изборот на песна на Еврвоизија 2010 гласаа сите 39 земји, кои земаа учество. Притоа, една земја не можеше да гласа за својот претставник, доколку истиот учествувал и во финалната вечер. Германија победи за вторпат на Евровизија, по победата на Никол во 1982.

Награди и номинации
-------------------

### Номинации

* 2010: Comet- „Најдобра новајлијка"

Дискографија
------------

### Албуми

| Година | Песна | Место на ранг-листа | Цертификација(праг на продажба) |
| --- | --- | --- | --- |
| ГЕР  | АУТ  | ШВА  | ЕУ  |
| 2010 | ***My Cassette Player**** Објавување: 7 мај 2010
* Натпис: USFO, универзална музика
* Формати: CD, дигитално подигнување
 | 1 | 3 | 3 | 5 |  |
| 2011 | ***Good News**** Објавување: 8. Февруари 2011
* Натпис: USFO, универзална музика
* Формати: CD, дигитално подигнување
 | 1 | 8 |  |  |  |

### Синглови

|  |  |
| --- | --- |
|  | 
Satellite
Податотека:Lena Meyer-Landrut - Satellite.ogg
right

---

 |
| *Проблеми со пуштањето? Помош.* |

| Година | Песна | Место на ранг-листа | Цертификација(праг на продажба) | Албум |
| --- | --- | --- | --- | --- |
| ГЕР  | АУТ  | ШВА  | ШВЕ  | ЕУ  |
| 2010 | „Satellite" | 1 | 2 | 2 | 1 | 8 | * ГЕР: 3-златна плоча
 | *My Cassette Player* |
| „Bee" | 3 | 26 | 27 |  – |  – |  |
| „Love me" | 4 | 28 | 39 |  – |  – |  |

*„Satellite", „Bee" и „Love Me" се рангирани истовремено*

Наводи
------

1. ↑  Interview Lena Meyer-Landrut: "An Kampf zu denken, liegt mir nicht" (германски)
2. ↑  Eurovision Song Contest: Lena siegt in Oslo (германски)
3. 1 2  „Positions for Lena Meyer-Landrut in the German singles chart". musicline.de. Архивирано од изворникот на 2012-04-27. Посетено на 30 март 2010. (германски)
4. 1 2  Bundesverband Musikindustrie. Gold/Platin-Datenbank, Musikindustrie.de.(германски)
5. 1 2 3  Chartverfolgung / Lena / Longplay Архивирано на 14 јуни 2010 г. Musicline.de. (германски)
6. ↑  *Musik: Lena Meyer-Landrut: Zwischen Grand Prix und Schulbank.* Ad-hoc-news.de, 12 март 2010
7. 1 2 3  Antje Harders: *NACHGEFRAGT … bei Nachwuchstalent Lena Meyer-Landrut*. Bunte, 11 февруари 2010, бр. 7, стр. 110
8. ↑  Tina Stockhausen: *Alle lieben Lena.* Архивирано на 24 април 2010 г. RP-Online, 21 април 2010
9. ↑  Seit 16 Jahren haben sich Lena Meyer-Landrut und ihr Vater Ladislas nicht gesehen, focus-online, 12 мај 2010
10. 1 2  Profil Архивирано на 28 март 2010 г. Eurovision.ndr.de
11. ↑  Eva Mahle: Die Presse vom 10. April 2010: Eurovision Song Contest: Lena, Liebling der Nation
12. ↑  „Aufgeblasener Busenblitzer". *Stern*. 4 мај 2010. Посетено на 4 мај 2010.
13. 1 2  Fraczek, Jennifer. Kandidatin für Oslo: Wie aus Lena Meyer-Landrut plötzlich ein Star wird (германски)
14. ↑  Chartverfolgung / Adele / Single, Musicline.de. (германски)
15. ↑  Chartverfolgung – Nash, Kate – Foundations Архивирано на 24 април 2010 г. Musicline.de. (германски)
16. ↑  Chartverfolgung – Nutini, Paolo – New Shoes Архивирано на 8 мај 2010 г. Musicline.de. (германски)
17. ↑  Chartverfolgung – Mitchell, Lisa – Neopolitan Dreams Архивирано на 21 април 2010 г. Musicline.de.(германски)
18. ↑  Chartverfolgung – Mraz, Jason – Mr. Curiosity Архивирано на 12 мај 2010 г. Musicline.de. (германски)
19. ↑  Germany sends Lena Meyer-Landrut to the Eurovision Song Contest, ESCToday.com. 12 март 2010
20. ↑  Lenas "Satellite" feiert Premiere auf fünf Sendern, DWDL.de. 24 март 2010 (германски)
21. ↑  "Es ist ein Rausch" Архивирано на 27 јули 2010 г. Eurovision.ndr.de. 12 март 2010 (германски)
22. ↑  Lena Meyer-Landrut at number 1, 2 and 3 of German itunes charts, ESCToday.com. 13 март 2010
23. ↑  Lena Meyer-Landrut: größter Download Hit der deutschen Geschichte Архивирано на 20 јуни 2012 г. oljo.de. 13 март 2010 (германски)
24. 1 2  Germany: Satellite to be certified gold Архивирано на 26 април 2010 г. ESCToday.com. 22 март 2010
25. ↑  Lena Meyer-Landrut schreibt Charts-Geschichte, Spiegel.de. 23 март 2010 (германски)
26. ↑  Maier, Jens. Lena Meyer-Landrut: Satellite wird mit Platin ausgezeichnet, Stern.de. 14 април 2010 (германски)
27. ↑  Charts KW 16: Unheilig zurück auf dem Thron, *MusikWoche*, 13 април 2010 (германски)
28. 1 2 3 4  Discographie Lena Meyer-Landrut, Austriancharts.at. 25 април 2010 (германски)
29. 1 2 3 4  Discography Lena Meyer-Landrut, Swisscharts.com. 25 април 2010
30. ↑  Musik: Lena Meyer-Landrut: Zwischen Grand Prix und Schulbank, Ad-hoc-news.de. 12 март 2010 (германски)
31. ↑  TV total Oslo spezial, Presseportal.de. 13 април 2010 (германски)
32. ↑  (2010) Album notes for *My Cassette Player* by Lena [CD booklet and case back cover]. Universal Music Group.
33. 1 2  European Top 100 Albums: Week of 22 мај 2010, Billboard.com. 21 мај 2010
34. 1 2  Germany sends Eurovision star Lena into orbit (Interview), Deutsche Welle, 13 април 2010
35. ↑  Lena Meyer-Landrut Архивирано на 28 март 2010 г. Eurovision.ndr.de. 24 март 2010 (германски)
36. ↑  Алекс Харди во *The Times Playlist*, 29 мај 2010
37. ↑  Sebastian Dörfler (25 март 2010). „Verdammte Scheiße, ist die echt!". *Taz.de*. Посетено на 26 март 2010.
38. ↑  Germany Wins Eurovision Song Contest! на eurovision.tv, 30 мај 2010
39. ↑  COMET 2010: Nominierungen stehen! Архивирано на 1 април 2010 г. Viva.tv. 29 март 2010 (германски)
40. ↑  „Заземеното место на Лена Мајер-Ландрут во Шведска". Hung Medien. Посетено на 28 мај 2010.
41. ↑  European Hot 100, Billboard.com. 25 април 2010

Надворешни врски
----------------

|  |  |
| --- | --- |
| Ризница | „Лена Мајер-Ландрут" на Ризницата ? |

* Матична страница
* Лена Мајер-Ландрут на  Семрежната филмска база на податоци (англиски)

* Профил Архивирано на 28 март 2010 г. на Eurovision.ndr.de (германски)
* Profile at Unser-Star-fuer-Oslo.de (германски)
* Видео записи за изведбите на Лена Мајер-Ландрут на Unser-Star-fuer-Oslo.de (германски)
* Видео записи за изведбата на Лена Мајер-Ландрут Архивирано на 31 мај 2010 г. на Евровизија 2010 (германски)
* Lena Meyer-Landrut fan site Архивирано на 9 јуни 2010 г. фотографии слободни за подигнување

|
|  |
| Претходник**Оскар и Алекс со *Miss Kiss Kiss Bang*** | **Германија на Евровизија****2010, 2011** | Наследник**Роман Лоб со *Standing Still*** |
|
| Претходник**Норвешка Александар Рибаксо „Fairytale"** | **Победник на Евровизија**2010 | Наследник**Ели и Ники со *Running Scared*** |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 120333341
* LCCN: no2010139822
* ISNI: 0000 0000 8337 0189
* GND: 141086572
* MusicBrainz: cb2b9e04-260f-4c64-8456-d73f28258e55
* NKC: xx0124290

 |

 |